Қазақстан "Союз-ФГ" зымыран апатынан келген шығын құнын Ресейге жіберді
"Қазақстан "Союз-ФГ" зымыран апатынан келген шығын құнын Ресейге жіберді" | "https://abai.kz/post/80814"
TITLE: Қазақстан "Союз-ФГ" зымыран апатынан келген шығын құнын Ресейге жіберді
URL: https://abai.kz/post/80814
META: "Қазақстан "Союз-ФГ" зымыран апатынан келген шығын құнын Ресейге жіберді" | "https://abai.kz/post/80814"
DATE: 16.11.2018
AUTHOR(s): Abai.kz
TOTAL WORDS: 109
TEXT: Қазақстан Ресейдің «Союз-ФГ» зымыранының құлауынан келген шығын құнын Мәскеуге жіберді. Бұл жөнінде Орталық коммуникациялар қызметінде өткен баспасөз мәслихаты кезінде апат салдарын зерттеуге байланысты құрылған комиссия төрағасы Юрий Ильин мәлімдеді. «Зымыран-тасымалдаушы құлағаннан уландыратын зат анықталмаған. Ал ауада жанған керосиннен бүгінгі күні ешқандай қауіп-қатер жоқ», – деді Юрий Ильин. Оның сөзінше, Ресей тарабы апаттың себебін түсіндірген. «Қазақстан тарабы болса, зымыранның құлауынан келген шығынды есептеп, Мәскеуге жіберді», – деді Ильин. 11 қазанда Байқоңыр ғарыш айлағында «Союз-ФГ» зымыран-тасымалдаушы ұшар сәтте, апат орын алды. Халықаралық ғарыш станциясындағы космонавтар отырған кемеге жету керек болған зымыран-тасымалдаушының тетіктері дұрыс жұмыс істемей қалған. Роскосмос космонавты Алексей Овчинин мен NASA астронавты Ник Хейг капсуламен Қазақстан аумағына сәтті қонған. Abai.kz
